title: KOMMISSIONENS GENNEMFØRELSESFORORDNING (EU) …/… om sikring af, at det elektroniske kvoteregister for markedsføring af hydrofluorcarboner fungerer efter hensigten

text:
               KOMMISSIONENS GENNEMFØRELSESFORORDNING (EU) …/…

               af 25.4.2019

               om sikring af, at det elektroniske kvoteregister for markedsføring af hydrofluorcarboner fungerer efter hensigten

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) nr. 517/2014 af 16. april 2014 om fluorholdige drivhusgasser og om ophævelse af forordning (EF) nr. 842/2006
                  1
               , særlig artikel 17, stk. 2, og

               ud fra følgende betragtninger:

               (1)I henhold til artikel 17 i forordning (EU) nr. 517/2014 skal der oprettes et centralt elektronisk register til forvaltning og indberetning af kvoter for markedsføring af hydrofluorcarboner, herunder markedsført udstyr, der er påfyldt hydrofluorcarboner ("registret").

               (2)Som følge af Kigaliændringen af Montrealprotokollen om stoffer, der nedbryder ozonlaget
                  2
                er import til og eksport fra Unionen af hydrofluorcarboner i bulk fra den 1. januar 2019 omfattet af den tilladelsesordning, der er fastsat i artikel 4b i Montreal-protokollen. Gyldig registrering af en virksomhed som importør eller eksportør alt afhængigt af, hvad der er relevant, i det register, der er omhandlet i forordning (EU) nr. 517/2014, betragtes som sådan tilladelse i denne henseende.

               (3)Det er med henblik på at sikre, at registret fungerer efter hensigten, vigtigt at præcisere de krav, der gælder for virksomheder, som er forpligtet til at lade sig registrere. Disse krav bør bl.a. omfatte et krav om, at der skal fremlægges oplysninger om virksomhedernes finansielle og retlige status. Sådanne oplysninger kan være nødvendige for at sikre en effektiv gennemførelse af kvotetildelingen, undgå forvridning af kvotetildelinger og forhindre omgåelse og misbrug af lovkrav.

               (4)Den anderledes situation, der gør sig gældende for virksomheder, der har bemyndiget en enerepræsentant i henhold til forordning (EU) nr. 517/2014, bør også afspejles i registreringskravene.

               (5)For at muliggøre en effektiv gennemførelse af kvoteordningen for markedsføring af hydrofluorcarboner ved hjælp af registret er det vigtigt at fastsætte beskyttelsesforanstaltninger, der sikrer, at tildelingen af kvoter sker på lovlig og retfærdig vis. Selve formålet med registret er at lette en effektiv gennemførelse af kvoteordningen. Registret bør derfor organiseres og forvaltes således, at det kan bruges som et redskab til at undgå enhver form for omgåelse eller misbrug af de krav, der gælder i forbindelse med kvotetildelinger. Hvis den eller de samme reelle ejere registrerer flere virksomheder med det formål at få tildelt større kvoter end en enkelt virksomheds andel af den maksimale mængde hydrofluorcarboner, der kan markedsføres i Unionen i henhold til artikel 15, stk. 1, i forordning (EU) nr. 517/2014, bør sådanne virksomheder, der er registreret med den eller de samme reelle ejere, betragtes som én virksomhed i forbindelse med den kvotetildeling, der er omhandlet i nævnte forordnings artikel 16, stk. 5. Reelt ejerskab kan vedrøre enhver type juridisk enhed, herunder f.eks. små og mellemstore virksomheder.

               (6)I betragtning af de nationale love og regler vedrørende etablering og drift af virksomheder har Kommissionen brug for bistand fra medlemsstaterne til at kunne vurdere, om de oplysninger, som virksomhederne forelægger med henblik på registrering, er fuldstændige og nøjagtige. Medlemsstaterne bør derfor pålægges at samarbejde og udveksle oplysninger med Kommissionen for at sikre, at registret fungerer efter hensigten.

               (7)Kommissionen har pligt til at sørge for, at personoplysninger, der indsendes i henhold til artikel 17 i forordning (EU) nr. 517/2014, behandles i overensstemmelse med Europa-Parlamentets og Rådets forordning (EU) 2018/1725
                  3
               .

               (8)Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 24, stk. 1, i forordning (EU) nr. 517/2014 —

               VEDTAGET DENNE FORORDNING:

               Artikel 1

               Genstand

               Ved denne forordning fastsættes der generelle driftsmæssige krav til registrering i det register, der er oprettet i henhold til artikel 17, stk. 1, i forordning (EU) nr. 517/2014.

               Artikel 2

               Definitioner

               Ved "reel ejer" forstås reel ejer som defineret i artikel 3, nr. 6, i Europa-Parlamentets og Rådets direktiv (EU) 2015/849/EU
                  4
               .

               Artikel 3

                Oplysningskrav i forbindelse med registrering i registret

               1.Virksomheder, der er etableret i Unionen, forelægger følgende oplysninger for Kommissionen med henblik på at blive registreret i registret:

               a)virksomhedens navn og retlige form som angivet i de relevante officielle dokumenter i overensstemmelse med national lovgivning og praksis

               b)virksomhedens fuldstændige adresse, herunder gadenavn og -nummer, postnummer, by- og landenavn

               c)virksomhedens telefonnummer, herunder landekode

               d)virksomhedens momsregistreringsnummer

               e)virksomhedens registrerings- og identifikationsnummer (EORI-nummer), hvis den har et

               f)det fulde navn på en kontaktperson, der opfylder betingelserne i nr. i) og ii), og en personlig elektronisk adresse, som vedkommende anvender til erhvervsmæssige formål, og som eventuelt indeholder en klar forbindelse til virksomheden:

               i)han eller hun er enten reel ejer af eller ansat i virksomheden

               ii)han eller hun er bemyndiget til på vegne af virksomheden at påtage sig alle forpligtelser og udføre alle relevante aktiviteter i forbindelse med registreringen, således at disse bliver juridisk bindende for virksomheden

               g)en beskrivelse af virksomhedens forretningsaktiviteter

               h) en skriftlig bekræftelse af virksomhedens intention om at lade sig registrere i registret, underskrevet af en reel ejer eller af en person, der er ansat i virksomheden, og som er bemyndiget til at afgive juridisk bindende erklæringer på vegne af virksomheden

               i)virksomhedens bankkontooplysninger, der er bekræftet ved hjælp af et dokument underskrevet af en repræsentant for banken, eller et originalt officielt bankkontoudtog fra en bankkonto i Unionen, som virksomheden anvender til sine forretningsaktiviteter, idet udtoget skal dække en periode, der ligger inden for de sidste 3 måneder.

               2.Virksomheder, der er etableret uden for Unionen, og som har bemyndiget en enerepræsentant som omhandlet i artikel 16, stk. 5, i forordning (EU) nr. 517/2014, forelægger følgende oplysninger for Kommissionen med henblik på at blive registreret i registret:

               a)oplysningerne i stk. 1, litra a), b) og c), for både virksomheden og enerepræsentanten, idet oplysningerne i litra a) ledsages af et relevant officielt dokument med angivelse af navn og retlig form sammen med en bekræftet oversættelse af det pågældende dokument til engelsk

               b)oplysningerne i stk. 1, litra d), e) og i), idet disse angives for enerepræsentanten og ikke for virksomheden

               c)det fulde navn på en kontaktperson, der opfylder betingelserne i nr. i) og ii), og personlig elektronisk adresse, som vedkommende anvender til erhvervsmæssige formål, og som eventuelt indeholder en klar forbindelse til enerepræsentanten:

               i)han eller hun er enten reel ejer af eller ansat af enerepræsentanten

               ii)han eller hun er bemyndiget til på vegne af virksomheden og enerepræsentanten at påtage sig alle forpligtelser og udføre alle relevante aktiviteter i forbindelse med registreringen, således at disse bliver juridisk bindende for virksomheden og enerepræsentanten

               d)en elektronisk adresse for enerepræsentanten

               e)en beskrivelse af virksomhedens forretningsaktiviteter

               f)den skriftlige bekræftelse, der er omhandlet i stk. 1, litra h), idet den desuden skal være underskrevet af en reel ejer eller af en person, der er ansat af enerepræsentanten, og som er bemyndiget til at afgive juridisk bindende erklæringer på vegne af enerepræsentanten

               3.Fristen for indsendelse og udfyldelse af en ansøgning om registrering i registret med henblik på indsendelse af en erklæring i henhold til artikel 16, stk. 2 eller 4, i forordning (EU) nr. 517/2014 for et givet år angives i den meddelelse, som Kommissionen udsender i henhold til artikel 16, stk. 2, tredje afsnit, i nævnte forordning.

               4.Virksomheder, der allerede er registreret før denne forordnings ikrafttræden, indsender oplysningerne i henhold til stk. 1 eller 2, alt efter hvad der er relevant, senest 3 måneder efter denne forordnings ikrafttræden, medmindre oplysningerne allerede er indsendt.

               Artikel 4

               Yderligere oplysningskrav i forbindelse med registrering i registret

               1.Kommissionen kan anmode en virksomhed om at forelægge oplysninger om identiteten af virksomhedens reelle ejer eller ejere og, hvis det er relevant, virksomhedens enerepræsentant, herunder oplysninger om, hvilken type reelt ejerskab der er tale om, og hvilken type kontrol, og på hvilket niveau hver af disse ejere har ret til at udøve kontrollen.

               2.Hvis en foreløbig vurdering af de oplysninger, der er forelagt i henhold til artikel 3, og eventuelt i henhold til nærværende artikels stk. 1, viser, at det er berettiget, kan Kommissionen også anmode virksomheden om at forelægge følgende:

               a)yderligere oplysninger eller dokumentation for nøjagtigheden og fuldstændigheden af de oplysninger, der er forelagt i henhold til artikel 3, eller i givet fald, nærværende artikels stk. 1

               b)virksomhedens årsregnskaber for det foregående år, eller hvis disse ikke foreligger, bevis på, at virksomheden råder over tilstrækkelige midler til at udføre de fremtidige aktiviteter, for hvilke den ønsker at lade sig registrere i registret

               c)virksomhedens forretningsplan for fremtidige aktiviteter og en oversigt over tidligere forretningsaktiviteter

               d)dokumentation for virksomhedens ledelsesstruktur

               e)oplysninger om eventuelle forbindelser, f.eks. juridiske, økonomiske eller skattemæssige forbindelser med andre virksomheder eller de reelle ejere af andre virksomheder, der har indgivet en registreringsansøgning eller allerede er registreret i registret.

               3.Kommissionen kan i givet fald bede om, at eventuelle yderligere oplysninger eller dokumentation, der er anmodet om i henhold til stk. 2, fra virksomheder, der har bemyndiget en enerepræsentant, ledsages af en bekræftet oversættelse til engelsk.

               4.Virksomhederne forelægger de oplysninger eller den dokumentation, der er anmodet om i henhold til denne artikel, senest 10 arbejdsdage efter datoen for anmodningen, eller eventuelt inden for en længere frist, som Kommissionen fastsætter på grundlag af en behørigt begrundet anmodning fra virksomheden om en forlængelse af fristen.

               Artikel 5

               Forpligtelse til ajourføring af oplysningerne

               Virksomheder, der er registreret i registret, sørger for, at de oplysninger, som de har forelagt, eller som er forelagt på deres vegne i henhold til denne forordning, ajourføres, og sender Kommissionen ajourførte oplysninger, så snart oplysningerne ændres eller ikke længere er fuldstændige eller nøjagtige.

               Artikel 6

               Afslag på registrering og suspension eller annullering af registreringer

               1.Kommissionen kan afslå at registrere en virksomhed i registret eller kan suspendere registreringen af en virksomhed, hvis den pågældende virksomhed ikke opfylder kravene i denne forordning, eller hvis de oplysninger eller den dokumentation, der er forelagt i henhold til denne forordning af eller på vegne af den pågældende virksomhed, er unøjagtige eller ufuldstændige. Den pågældende virksomhed og den kompetente myndighed i den relevante medlemsstat underrettes via registret om grundene til, at der gives afslag på registrering, eller at en registrering suspenderes.

               2.Hvis en virksomheds registrering er blevet suspenderet i henhold til stk. 1, ophæver Kommissionen suspenderingen og genaktiverer registreringen, når virksomheden igen overholder kravene i denne forordning, eller, i givet fald, når de oplysninger eller den dokumentation, der er forelagt i henhold til denne forordning af eller på vegne af den pågældende virksomhed, efterfølgende er blevet ajourført, således at de er nøjagtige og fuldstændige.

               3.Kommissionen annullerer registreringen af virksomheder i tilfælde, hvor der er forelagt bevidst urigtige oplysninger, eller hvis en virksomhed efter at være blevet suspenderet, konsekvent undlader at forelægge de krævede oplysninger eller at ajourføre sine oplysninger som krævet i henhold til denne forordning. Den pågældende virksomhed og den kompetente myndighed i den relevante medlemsstat underrettes via registret om grundene til, at registreringen er annulleret.

               Artikel 7

               Virksomheder med samme reelle ejer(e)

               1.Med henblik på tildeling af kvoter til markedsføring af hydrofluorcarboner i henhold til artikel 16, stk. 5, i forordning (EU) nr. 517/2014 betragtes alle virksomheder med den eller de samme reelle ejere som en enkelt virksomhed med hensyn til afgivelse af den erklæring, der er omhandlet i nævnte forordnings artikel 16, stk. 2 og 4. Den virksomhed, der afgiver erklæringen, er den virksomhed, der først blev registreret, eller i givet fald en anden registreret virksomhed, som er udpeget af den reelle ejer. Med henblik på genberegningen af referenceværdierne i henhold til artikel 16, stk. 3, i forordning (EU) nr. 517/2014 betragtes alle virksomheder med samme reelle ejer(e) som en enkelt importør eller producent. Den importør eller producent, der afgiver erklæringen, er den virksomhed, der først blev registreret, eller i givet fald en anden registreret virksomhed, som er udpeget af den reelle ejer.

               2.For virksomheder, der er omfattet af stk. 1 i to erklæringsperioder, annullerer Kommissionen registreringen af de virksomheder, der har samme reelle ejer(e), undtagen for den virksomhed, der blev registreret først, eller i givet fald en anden registret virksomhed, som er udpeget af den reelle ejer, medmindre der er andre udestående forpligtelser i henhold til forordning (EU) nr. 517/2014.

               Artikel 8

               Udveksling af oplysninger

               Medlemsstaterne samarbejder og udveksler efter anmodning oplysninger med Kommissionen, når det er nødvendigt for vurderingen af, om de oplysninger, som virksomhederne har forelagt med henblik på registrering i henhold til denne forordning, er fuldstændige og nøjagtige, navnlig hvis oplysningerne vedrører national lovgivning og praksis.

               Artikel 9

               1.En virksomheds personoplysninger, der er behandlet i registret, kan opbevares i højst 5 år efter annulleringen af registreringen i henhold til artikel 6, stk. 3.

               2.Kommissionen sørger ved hjælp af tekniske midler for, at personoplysninger slettes i overensstemmelse med stk. 1.

               Artikel 10

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 25.4.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 150 af 20.5.2014, s. 195.

                     (2)

                        Rådets afgørelse (EU) 2017/1541 af 17. juli 2017 om indgåelse på Den Europæiske Unions vegne af Kigaliændringen af Montrealprotokollen om stoffer, der nedbryder ozonlaget (EUT L 236 af 14.9.2017, s. 1).

                     (3)

                        Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

                     (4)

                        Europa-Parlamentets og Rådets direktiv (EU) 2015/849 af 20. maj 2015 om forebyggende foranstaltninger mod anvendelse af det finansielle system til hvidvask af penge eller finansiering af terrorisme, om ændring af Europa-Parlamentets og Rådets forordning (EU) nr. 648/2012 og om ophævelse af Europa-Parlamentets og Rådets direktiv 2005/60/EF samt Kommissionens direktiv 2006/70/EF (EUT L 141 af 5.6.2015, s. 73).


title: KOMMISSIONENS GENNEMFØRELSESFORORDNING (EU) …/… om midlertidig undtagelse af Kap Verde fra reglerne om præferenceoprindelse i delegeret forordning (EU) 2015/2446 hvad angår tilberedte eller konserverede makrelfileter og tilberedte eller konserverede fileter af fregattun eller fregatmakrel

text:
               KOMMISSIONENS GENNEMFØRELSESFORORDNING (EU) …/…

               af 17.4.2019

               om midlertidig undtagelse af Kap Verde fra reglerne om præferenceoprindelse i delegeret forordning (EU) 2015/2446 hvad angår tilberedte eller konserverede makrelfileter og tilberedte eller konserverede fileter af fregattun eller fregatmakrel

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen
                  1
               , særlig artikel 64, stk. 6, og artikel 66, litra b), og

               ud fra følgende betragtninger:

               (1)Kap Verde er omfattet af det generelle toldpræferencearrangement, der i Europa-Parlamentets og Rådets forordning (EU) nr. 978/2012
                  2
                benævnes GSP. Ved Kommissionens gennemførelsesforordning (EU) nr. 439/2011
                  3
                blev Kap Verde indrømmet en undtagelse fra de oprindelsesregler, der er fastsat i Kommissionens forordning (EØF) nr. 2454/93
                  4
               , hvad angår definitionen af begrebet "varer med oprindelsesstatus", som anvendes under GSP. Undtagelsen var for en årlig mængde på 2 500 ton tilberedte eller konserverede makrelfileter og 875 ton tilberedte eller konserverede fileter af fregattun eller fregatmakrel. Ifølge undtagelsen og inden for disse mængder ansås disse produkter til trods for at være fremstillet i Kap Verde af fisk uden oprindelsesstatus for at have oprindelse i Kap Verde. Undtagelsen blev forlænget tre gange og udløb den 31. december 2018
                  5
               .

               (2)Ved brev af 22. oktober 2018 indgav Kap Verde en anmodning om forlængelse af denne undtagelse for de samme årlige mængder for en periode indtil ikrafttrædelsen af den nye økonomiske partnerskabsaftale aftale ("ØPA") mellem EU og Vestafrika, som blev paraferet den 30. juni 2014. I kraft af kumulationsreglerne vil ØPA'en sætte den kapverdiske fiskeforarbejdningssektor i stand til at overholde oprindelsesbestemmelserne ved at anvende fisk med oprindelse i andre vestafrikanske stater.

               (3)Fra 2008 har de samlede årlige mængder, som Kap Verde blev indrømmet ved undtagelsen, i væsentlig grad bidraget til at forbedre situationen for Kap Verdes fiskeforarbejdningssektor. Disse mængder har til en vis grad også revitaliseret Kap Verdes flåde af små fiskerfartøjer, der er af afgørende betydning for landet.

               (4)Det fremgår af argumenterne i anmodningen, at den kapverdiske fiskeforarbejdningssektors evne til fortsat at eksportere de pågældende produkter til Unionen inden for rammerne af GSP vil blive hårdt ramt uden undtagelsen, hvilket vil kunne hindre en yderligere udvikling af den kapverdiske fiskerflådes kapacitet inden for mindre pelagisk fiskeri.

               (5)Der er brug for mere tid til at konsolidere de resultater, som Kap Verde allerede har opnået i bestræbelserne på at revitalisere den lokale fiskerflåde. Undtagelsen skulle give Kap Verde tilstrækkelig tid til at forberede sig på at overholde reglerne for opnåelse af præferenceoprindelse.

               (6)I betragtning af den midlertidige karakter af de undtagelser, der indrømmes, når det gælder definitionen af begrebet "varer med oprindelsesstatus", bør undtagelsen indrømmes for en periode på to år eller indtil ikrafttrædelsen af ØPA'en mellem Unionen og Vestafrika og for en mængde på 2 500 ton for tilberedte eller konserverede makrelfileter og 875 ton for tilberedte eller konserverede fileter af fregattun eller fregatmakrel. Denne undtagelse bør imidlertid kun gælde til dagen umiddelbart inden datoen for ikrafttrædelsen af ØPA'en med Vestafrika, hvis den indtræffer inden den 31. december 2020.

               (7)De mængder, der er fastsat i bilaget til denne forordning, bør forvaltes i henhold til artikel 49-54 i Kommissionens gennemførelsesforordning (EU) 2015/2447
                  6
               , som regulerer forvaltningen af toldkontingenter.

               (8)Undtagelsen bør bevilges på betingelse af, at Kap Verdes toldmyndigheder træffer de nødvendige foranstaltninger til at føre mængdekontrol med eksporten af de produkter, som er omfattet af undtagelsen, samt at de fremsender Kommissionen en opgørelse over de mængder, for hvilke der er udstedt oprindelsescertifikater formular A i medfør af denne forordning, med angivelse af certifikaternes løbenumre. Såfremt systemet med registrerede eksportører (REX), jf. artikel 79 i Kommissionens gennemførelsesforordning (EU) 2015/2447, træder i kraft i Kap Verde i løbet af 2019, bør samme regel også finde anvendelse på udtalelser om oprindelse, som udfærdiges af registrerede eksportører.

               (9)Foranstaltningerne i denne forordning bør træde i kraft dagen efter offentliggørelsen for at tage højde for situationen i Kap Verde, således at landet så hurtigt som muligt kan gøre brug af undtagelsen.

               (10)Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

               Artikel 1

               Uanset artikel 41, litra b), og artikel 45 i delegeret forordning (EU) 2015/2446 betragtes tilberedte eller konserverede makrelfileter og tilberedte eller konserverede fileter af fregattun eller fregatmakrel under KN-kode 1604 15 11, ex 1604 19 97 og 1604 20 90, der er fremstillet i Kap Verde af fisk uden oprindelsesstatus, som produkter med oprindelsesstatus, jf. artikel 2, 3 og 4 i nærværende forordning.

               Artikel 2

               1.Undtagelsen finder anvendelse på produkter, der både er blevet eksporteret fra Kap Verde og angivet til fri omsætning i Unionen i perioden fra den 1. januar 2019:

               (a)til den 31. december 2020, eller

               (b)hvis den økonomiske partnerskabsaftale mellem EU og Vestafrika ("ØPA"), der blev paraferet den 30. juni 2014, træder i kraft på eller inden den 31. december 2020, til dagen umiddelbart inden datoen for ØPA'ens ikrafttræden.

               2.Denne undtagelse finder anvendelse på produkter inden for den årlige mængde, der er opført i bilaget.

               3.Anvendelsen af undtagelsen er betinget af, at betingelserne i artikel 43 i delegeret forordning (EU) 2015/2446 er opfyldt.

               Artikel 3

               De mængder, der er fastsat i bilaget til denne forordning, forvaltes i henhold til artikel 49-54 i Kommissionens gennemførelsesforordning (EU) 2015/2447, som regulerer forvaltningen af toldkontingenter.

               Artikel 4

               Undtagelsen indrømmes på følgende betingelser:

               1. Kap Verdes toldmyndigheder træffer de nødvendige foranstaltninger til at føre mængdekontrol med eksporten af de produkter, der er nævnt i artikel 1.

               2. I rubrik 4 i det oprindelsescertifikat formular A, der udstedes af myndighederne i Kap Verde i henhold til denne forordning, anføres følgende angivelse: "Undtagelse — Kommissionens gennemførelsesforordning (EU) nr. xxx/2019". I tilfælde af at systemet med registrerede eksportører (REX) finder anvendelse på Kap Verde i 2019, anføres den pågældende angivelse på de udtalelser om oprindelse, som udfærdiges af de registrerede eksportører.

               3. Myndighederne i Kap Verde sender hvert kvartal Kommissionen en opgørelse over de mængder, for hvilke der er udstedt oprindelsescertifikater og/eller udfærdiget udtalelser om oprindelse i medfør af denne forordning, med angivelse af bevisernes løbenumre.

               Artikel 5

               Denne forordning træder i kraft dagen efter offentliggørelsen i Den Europæiske Unions Tidende.

               Den anvendes fra den 1. januar 2019.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 17.4.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 269 af 10.10.2013, s. 1.

                     (2)

                        Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (EUT L 303 af 31.10.2012, s. 1).

                     (3)

                        Kommissionens gennemførelsesforordning (EU) nr. 439/2011 af 6. maj 2011 om en undtagelse fra forordning (EØF) nr. 2454/93, hvad angår definitionen af begrebet "varer med oprindelsesstatus" med henblik på den generelle præferenceordning, for at tage hensyn til den særlige situation i Kap Verde, når det gælder eksport af visse fiskevarer til EU (EUT L 119 af 7.5.2011, s. 1).

                     (4)

                        Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).

                     (5)

                        Kommissionens gennemførelsesforordning (EU) 2017/968 af 8. juni 2017 (EUT L 146 af 9.6.2017, s. 13).

                     (6)

                        Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).

    ---documentbreak---

               BILAG

                        Løbenr.

                        KN-kode

                        Varebeskrivelse

                        Perioder

                        Årlig mængde (i ton nettovægt)

                        09.1647

                        1604 15 11

                        ex 1604 19 97

                        Tilberedt eller konserveret makrelfilet (Scomber scombrus, Scomber japonicus, Scomber colias)

                        fra den 1.1.2019 til den dato, der fastsættes i henhold til artikel 2, stk. 1

                        2 500 ton

                        09.1648

                        ex 1604 19 97

                        1604 20 90

                        Tilberedt eller konserveret filet af fregattun eller fregatmakrel (Auxis thazard, Auxis rochei)

                        fra den 1.1.2019 til den dato, der fastsættes i henhold til artikel 2, stk. 1

                        875 ton


title: KOMMISSIONENS GENNEMFØRELSESFORORDNING (EU) …/… om ændring af gennemførelsesforordning (EU) 2017/1153 for så vidt angår rapportering af WLTP-CO2-værdier for visse kategorier af nye personbiler og tilpasning af inputdata til korrelationsværktøjet

text:
               KOMMISSIONENS GENNEMFØRELSESFORORDNING (EU) …/…

               af 31.10.2019

               om ændring af gennemførelsesforordning (EU) 2017/1153 for så vidt angår rapportering af WLTP-CO2-værdier for visse kategorier af nye personbiler og tilpasning af inputdata til korrelationsværktøjet

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer
                  1
               , særlig artikel 8, stk. 9, første afsnit, og artikel 13, stk. 7, første afsnit, og

               ud fra følgende betragtninger:

               (1)Europa-Parlamentets og Rådets forordning (EU) 2019/631
                  2
                indeholder bestemmelser om, at de EU-flådedækkende CO2-emissionsmål for 2025 og 2030 for nye personbiler skal beregnes på grundlag af de CO2-emissioner, der i henhold til Kommissionens forordning (EU) 2017/1151
                  3
                måles for nye personbiler, som registreres i 2020 (herefter "målte CO2-emissionsværdier").

               (2)Kommissionens gennemførelsesforordning (EU) 2017/1153
                  4
                fastsætter regler for fabrikanternes beregning og rapportering af de målte CO2-emissionsværdier. Der er dog behov for en nærmere præcisering af, hvordan disse værdier skal bestemmes, navnlig hvad angår hybride elkøretøjer med ikke-ekstern opladning (NOVC-HEV) og hybride elkøretøjer med ekstern opladning (OVC-HEV).

               (3)Det bør også præciseres, hvordan de målte CO2-emissionsværdier skal bestemmes, når der udføres flere CO2-emissionsprøvninger med henblik på typegodkendelse.

               (4)Korrelationen af CO2-emissionerne fra NOVC-HEV'er og OVC-HEV'er bør udføres på grundlag af fysiske køretøjsprøvninger og ikke på grundlag af simulationer udført af korrelationsværktøjet, da det er komplekst at tilpasse korrelationsværktøjet for at tage hensyn til sådanne køretøjsteknologier. For at sikre, at korrelationsresultaterne effektivt kan verificeres, bør de tekniske prøvningsdata for disse køretøjer dog meddeles Kommissionen på samme måde som for konventionelle køretøjer.

               (5)Gennemførelsesforordning (EU) 2017/1153 bør derfor ændres.

               (6)Foranstaltningerne i nærværende forordning er i overensstemmelse med udtalelsen fra Udvalget for Klimaændringer —

               VEDTAGET DENNE FORORDNING:

               Artikel 1

               I gennemførelsesforordning (EU) 2017/1153 foretages følgende ændringer:

               (1)I artikel 7a foretages følgende ændringer:

               (a)Stk. 1, første afsnit, affattes således:

               "Fabrikanterne beregner de kombinerede eller, hvis det er relevant, vægtede CO2-emissioner, kombineret, der bestemmes som MCO2-målt, for hver ny personbil, der registreres i 2020, i overensstemmelse med følgende ligninger:

               (a)for køretøjer udelukkende med forbrændingsmotor:

               ligningen for beregning af MCO2-ind som angivet i punkt 3.2.3.2.4, andet afsnit, i underbilag 7 til bilag XXI til forordning (EU) 2017/1151, hvor MCO2-H og MCO2-L for den pågældende interpolationsfamilie erstattes af værdierne MCO2,C,5 (kombineret), der stammer fra punkt 2.5.1.1.3 (køretøj H) og 2.5.1.2.3 (køretøj L) i EF-typegodkendelsesattesten som angivet i modellen i tillæg 4 i bilag I til forordning (EU) 2017/1151

               (b)for hybride elkøretøjer med ikke-ekstern opladning (NOVC-HEV):

               ligningen MCO2-målt = MCO2-L,C,5 + Kind x (MCO2-H,C,5 – MCO2-L,C,5)

               hvor

               MCO2-L,C,5
                     for den pågældende interpolationsfamilie er værdien MCO2,C,5 (kombineret), der stammer fra punkt 2.5.1.2.3 i EF-typegodkendelsesattesten som angivet i modellen i tillæg 4 i bilag I til forordning (EU) 2017/1151

               Kind
                     er interpolationskoefficienten for det pågældende individuelle køretøj for den gældende WLTP-prøvningscyklus som angivet i punkt 4.5.3 i underbilag 8 til bilag XXI til forordning (EU) 2017/1151

               MCO2-H,C,5
                     for den pågældende interpolationsfamilie er værdien MCO2,C,5 (kombineret), der stammer fra punkt 2.5.1.1.3 i EF-typegodkendelsesattesten som angivet i modellen i tillæg 4 i bilag I til forordning (EU) 2017/1151

               (c)for hybride elkøretøjer med ekstern opladning (OVC-HEV):

               ligningen MCO2-målt = MCO2-L,C,5 + Kind x (MCO2-H,C,5 – MCO2-L,C,5)

               hvor

               MCO2-L,C,5, MCO2-H,C,5
                     for den pågældende interpolationsfamilie bestemmes i overensstemmelse med den formel, der er fastsat i punkt 4.1.3.1 i underbilag 8 til bilag XXI til forordning (EU) 2017/1151, hvor Mi,CDj erstattes af værdien MCO2,CD (kombineret), der stammer fra punkt 2.5.3.2 i EF-typegodkendelsesattesten for køretøj H eller L, alt efter hvad der er relevant, og Mi,CS erstattes af værdien MCO2,C,5 (kombineret), der stammer fra punkt 2.5.3.1 i EF-typegodkendelsesattesten for køretøj H, L eller M, alt efter hvad der er relevant

               Kind
                     er interpolationskoefficienten for det pågældende individuelle køretøj for den gældende WLTP-prøvningscyklus som defineret i punkt 4.5.3 i underbilag 8 til bilag XXI til forordning (EU) 2017/1151."

               (b)Som stk. 1a indsættes:

               "1a. Hvis der i en EF-typegodkendelsesattest er registreret mere end én måleværdi i punkt 2.5.1.1.3, 2.5.1.2.3, 2.5.3.1 eller 2.5.3.2, bestemmes værdierne MCO2,C,5 og MCO2,CD i stk. 1 som følger, for så vidt angår denne bestemmelse:

               (a)ved én måling: den kombinerede værdi, der er registreret for prøvning 1

               (b)ved to målinger: gennemsnittet af de to kombinerede værdier, der er registreret for prøvning 1 og 2

               (c)ved tre målinger: gennemsnittet af de tre kombinerede værdier, der er registreret for prøvning 1, 2 og 3."

               (2)I bilag I foretages følgende ændringer:

               (a)I punkt 2.1 erstattes andet afsnit, sidste punktum, af følgende:

               "For så vidt angår hybride elkøretøjer med ikke-ekstern opladning (NOVC-HEV) og hybride elkøretøjer med ekstern opladning (OVC-HEV) bestemmes de NEDC-CO2-værdier, der skal anvendes som reference i forbindelse med afsnit 3, ved hjælp af fysiske køretøjsprøvninger i stedet for korrelationsværktøjssimulationer. De fysiske målinger udføres i overensstemmelse med de relevante bestemmelser vedrørende fysiske køretøjsprøvninger i dette bilag. Inputdataene for de fysiske køretøjsprøvninger bestemmes og indgives til typegodkendelsesmyndigheden eller, hvis det er relevant, den tekniske tjeneste, jf. punkt 2.4."

               (b)I punkt 2.2a affattes litra a) således:

                "a) Korrektionen af WLTP-prøvningsresultaterne for CO2-masseemissioner, jf. tillæg 2 i underbilag 6 og tillæg 2 i underbilag 8 til bilag XXI til forordning (EU) 2017/1151, finder anvendelse på alle sådanne prøvningsresultater, uanset bestemmelserne i punkt 3.4.4, litra a), i tillæg 2 i underbilag 6 og punkt 1.1.4, litra a), i tillæg 2 i underbilag 8 til bilag XXI til nævnte forordning."

               (c)I punkt 2.4 ændres tabel 1 således:

                i)i punkt 24 ændres teksten i anden kolonne under "Inputparametre til korrelationsværktøjet" til "Servicebatterikapacitet"

                ii)punkt 38-41 affattes således:

                        "38

                        WLTP-CO2-værdi, fase 1 (ladningsbevarende værdi i tilfælde af NOVC- og OVC-HEV'er)

                        gCO2/km

                        Punkt 2.1.1.2.1

                        i tillæg 8a i bilag I til forordning (EU) 2017/1151

                        Ukorrigeret målt værdi for MCO2,p,1, lavhastighedsfase

                        39

                        WLTP-CO2-værdi, fase 2 (ladningsbevarende værdi i tilfælde af NOVC- og OVC-HEV'er)

                        gCO2/km

                        Som ovenfor.

                        Ukorrigeret målt værdi for MCO2,p,1, mellemhastighedsfase

                        40

                        WLTP-CO2-værdi, fase 3 (ladningsbevarende værdi i tilfælde af NOVC- og OVC-HEV'er)

                        gCO2/km

                        Som ovenfor.

                        Ukorrigeret målt værdi for MCO2,p,1, højhastighedsfase

                        41

                        WLTP-CO2-værdi, fase 4 (ladningsbevarende værdi i tilfælde af NOVC- og OVC-HEV'er)

                        gCO2/km

                        Som ovenfor.

                        Ukorrigeret målt værdi for MCO2,p,1, ekstrahøjhastighedsfase"

               iii)i punkt 60 ændres teksten i anden kolonne under "Inputparametre til korrelationsværktøjet" til "WLTP — generatorstrømstyrke (jævnstrømsomformer — lavspændingssiden — i tilfælde af NOVC- og OVC-HEV'er)"

               iv)i punkt 61 ændres teksten i anden kolonne under "Inputparametre til korrelationsværktøjet" til "Servicebatteristrømstyrke"

               v)punkt 75 udgår

               vi)punkt 77 affattes således:

                        "77

                        Målt og korrigeret WLTP-CO2-værdi (ladningsbevarende værdi i tilfælde af NOVC- og OVC-HEV'er) for køretøj H og/eller L

                        g/km

                        Punkt 2.1.1.2.1 i tillæg 8a i bilag I til forordning (EU) 2017/1151

                        Kombinerede målte CO2-emissioner for køretøj H og L efter alle gældende korrektioner, MCO2,C,5. I tilfælde af 2 eller 3 WLTP-prøvninger skal alle målte resultater angives (undtagen for NOVC- og OVC-HEV'er, for hvilke det kun er den endelige typegodkendelsesværdi, som skal angives)."

               vii)som punkt 79-101 tilføjes:

                        "79

                        Ladningsforbrugende WLTP-CO2-resultater (kombineret)

                        gCO2/km

                        Punkt 2.5.3.2 i tillæg 4 i bilag I til forordning (EU) 2017/1151

                        Kombinerede ladningsnedbrydende CO2-masseemissioner MCO2,CD (middelværdier for 2 og 3 prøvninger) for type I-prøvningen beregnet i henhold til punkt 4.1.2 i underbilag 8 til bilag XXI til forordning (EU) 2017/1151 (kun OVC-HEV)

                        80

                        WLTP-kombineret CO2-emission (målt), vægtet for nytteværdifaktor

                        gCO2/km

                        Beregnet i henhold til punkt 4.1.3.1 i underbilag 8 til bilag XXI til forordning (EU) 2017/1151

                        Beregnede vægtede kombinerede resultater (målt) som beskrevet i denne forordnings artikel 7a, stk. 1, litra c) (kun OVC-HEV)

                        81

                        WLTP-kombineret CO2-emission (oplyst), vægtet for nytteværdifaktor

                        gCO2/km

                        Punkt 2.5.3.3 i EF-typegodkendelsesattesten

                        Beregnede vægtede kombinerede resultater (oplyst), der stammer fra punkt 2.5.3.3 i EF-typegodkendelsesattesten (kun OVC-HEV)

                        82

                        WLTP-ækvivalent fuldt elektrisk rækkevidde (EAER) kombineret

                        km

                        Punkt 2.5.3.7.2 (EAER) i EF-typegodkendelsesattesten

                        Kombineret ækvivalent fuldt elektrisk rækkevidde (EAER) (kun OVC-HEV)

                        83

                        Indeksnummer på overgangscyklus

                        —

                        Punkt 2.1.1.4.1.4 i tillæg 8a i bilag I til forordning (EU) 2017/1151

                        For OVC-HEV angives indeksnummeret for overgangscyklussen

                        84

                        Relativ elektrisk energiændring (REECi) for hver ladningsforbrugende prøvning

                        —

                        Beregnet i henhold til punkt 3.2.4.5.2 i underbilag 8 til bilag XXI til forordning (EU) 2017/1151

                        Angiv REECi for hver CD-prøvning

                        85

                        Ladningsbevarende NEDC-CO2-emissioner (oplyst, betingelse B)

                        gCO2/km

                        Oplysningsskema (tillæg 3 i bilag I til forordning (EU) 2017/1151)

                        (for NOVC-HEV: punkt 3.5.7.2.1; for OVC-HEV: punkt 3.5.7.2.2)

                        OEM-erklæring

                        for NOVC-HEV: oplyst NEDC-CO2-værdi, kombineret for OVC-HEV: Oplyste ladningsbevarende CO2-masseemissioner, kombineret (NEDC-betingelse B)

                        86

                        Ladningsforbrugende NEDC-CO2-emissioner (oplyst, betingelse A)

                        gCO2/km

                        Oplysningsskema (punkt 3.5.7.2.3 i tillæg 3 i bilag I til forordning (EU) 2017/1151)

                        Kombineret ladningsnedbrydende CO2-emission, OEM-erklæring (kun OVC-HEV)

                        87

                        Vægtede kombinerede NEDC-CO2-emissioner (oplyst)

                        gCO2/km

                        OEM-erklæring

                        OEM-erklæring (kun OVC-HEV)

                        88

                        Elektrisk rækkevidde ifølge NEDC for OVC-HEV (oplyst)

                        km

                        OEM-erklæring

                        OEM-erklæring (kun OVC-HEV)

                        89

                        KCO2-faktor for korrektion af ladningsbevarende tilstand

                        (g/km)/(Wh/km)

                         Punkt 2.3.2 i tillæg 2 i underbilag 8 til bilag XXI til forordning (EU) 2017/1151

                        RCB-korrektionskoefficient for NOVC- og OVC-HEV'ers CO2-masseemission

                        90

                        Hybridkøretøjskonfiguration (P0, P1, P2, P2-planetgear, P3 eller P4)***

                        —

                        Har køretøjet en elektrisk maskine, der anvendes til fremdrift af køretøjet og produktion af elektrisk energi i positionen P0, P1, P2, P2-planetgear, P3 eller P4, eller en kombination heraf?

                         OEM-erklæring

                        91

                        Maksimal udgangseffekt for hver elektrisk maskine (P0, P1, P2, P2-planetgear, P3 eller P4)***

                        kW

                        Punkt 3.3.1.1.1 i tillæg 3 i bilag I til forordning (EU) 2017/1151

                        OEM-erklæring

                        92

                        Maksimalt udgangsmoment for hver elektrisk maskine (P0, P1, P2, P2-planetgear, P3, eller P4)***

                        Nm

                        OEM-erklæring

                        93

                        For hver elektrisk maskine forholdet mellem den elektriske maskines omdrejningshastighed og referenceomdrejningshastigheden (P0, P1, P2, P2-planetgear, P3, eller P4)***

                        —

                        OEM-erklæring

                        94

                        REESS-drivsystemets kapacitet

                        Ah

                        Punkt 3.3.2.3 i tillæg 3 i bilag I til forordning (EU) 2017/1151

                        OEM-erklæring

                        95

                        REESS-drivsystemets strømstyrke

                        A

                        Tillæg 3 i underbilag 8 til bilag XXI til forordning (EU) 2017/1151

                        20 Hz-tidsserieværdier anvendt til prøvning(er) resampled på 1 Hz

                        96

                        REESS-drivsystemets teknologitype

                        —

                        Punkt 1.1.10 i tillæg 8a i bilag I til forordning (EU) 2017/1151

                        OEM-erklæring

                        97

                        REESS-drivsystemets indledende ladningstilstand

                        %

                        OEM-erklæring

                        98

                        Antal REESS-celler

                        Punkt 3.3.2.1 i tillæg 3 i bilag I til forordning (EU) 2017/1151

                        OEM-erklæring

                        99

                        REESS-drivsystemets nominelle spændingsværdier eller tidsserieværdier

                        V

                        Tillæg 3 i underbilag 8 til bilag XXI til forordning (EU) 2017/1151

                        Nominelle værdier eller tidsserieværdier anvendt ved prøvningen (mindst 20 Hz)

                        100

                        Friløbsfunktion med motor i tomgang

                        —

                        J/N

                        Har køretøjet en friløbsfunktion med motoren i tomgang (motoren kan køre i tomgang i forbindelse med køretøjets friløb for at spare brændstof)?

                        101

                        Friløbsfunktion med motor slukket

                        —

                        J/N

                        Har køretøjet en friløbsfunktion med motoren slukket (motoren kan være slukket i forbindelse med køretøjets friløb for at spare brændstof)?

               ***
                     P0: Den elektriske maskine er forbundet med motorens drivrem og har derfor motorens omdrejningstal som referencehastighed

               P1: Den elektriske maskine er forbundet med motorens krumtapaksel og har derfor motorens omdrejningstal som referencehastighed

               P2: Den elektriske maskine er monteret umiddelbart før transmissionen (gearkassen eller den trinløst variable transmission) og har derfor transmissionens indgangshastighed som referencehastighed

               P2-planetgear: Den elektriske maskine er forbundet med gearet i et planetgearsæt, der hverken er forbundet med forbrændingsmotoren eller slutdrevsiderne, i det følgende benævnt "planetsiden". I dette tilfælde er det hastighedsforhold, der skal angives, forholdet mellem den elektriske maskines og planetsidens omdrejningshastighed (referencehastighed), hvilket afspejler reduktionsgearets hastighedsforøgende hhv. hastighedsreducerende effekt

               P3: Den elektriske maskine er monteret umiddelbart før en drivende aksels slutdrev og har derfor slutdrevets omdrejningsindgangshastighed som referencehastighed (dette omfatter elektriske maskiner monteret på slutdrevsiden af gearet i et planetgearsæt). Et køretøj kan have op til to P3-maskiner (en for forakslen (P3a) og en for bagakslen (P3b))

               P4: Den elektriske maskine er monteret efter slutdrevet og har derfor hjulomdrejningshastigheden som referencehastighed. Et køretøj kan have op til fire P4-motorer (en for hvert hjul, hvor P4a angiver forhjul, og P4b angiver baghjul).

               Yderligere specifikationer af disse input skal angives i korrelationsværktøjets inputmodel."

               (d)I punkt 4.2.1.4.2, andet afsnit, tilføjes følgende punktum:

               "I tilfældet i litra d), hvis køremodstandskoefficienterne for køremodstandsmatrixfamilien er bestemt efter punkt 2.3.8.2.1, litra a), kan køremodstandskoefficienterne for det enkelte køretøj bestemmes efter formlerne i punkt 4.2.1.5, andet afsnit."

               Artikel 2

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Artikel 1, nr. 2), litra c), anvendes fra den 1. januar 2020.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 31.10.2019.

                     På Kommissionens vegne

                     Formand
                     Jean-Claude JUNCKER

                     Formand
                     Jean-Claude JUNCKER

                     (1)

                        EUT L 140 af 5.6.2009, s. 1.

                     (2)

                        Europa-Parlamentets og Rådets forordning (EU) 2019/631 af 17. april 2019 om fastsættelse af præstationsnormer for nye personbilers og nye lette erhvervskøretøjers CO2-emissioner og om ophævelse af forordning (EF) nr. 443/2009 og (EU) nr. 510/2011 (EUT L 111 af 25.4.2019, s. 13).

                     (3)

                        Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008 (EUT L 175 af 7.7.2017, s. 1).

                     (4)

                        Kommissionens gennemførelsesforordning (EU) 2017/1153 af 2. juni 2017 om fastsættelse af en metode til bestemmelse af de nødvendige korrelationsparametre til afspejling af ændringen i den lovpligtige prøvningsprocedure og om ændring af forordning (EU) nr. 1014/2010 (EUT L 175 af 7.7.2017, s. 679).


title: KOMMISSIONENS GENNEMFØRELSESFORORDNING (EU) …/… om procedurer på grænsekontrolsteder med henblik på de kompetente myndigheders koordinerede gennemførelse af en skærpet offentlig kontrol af animalske produkter, avlsmateriale, animalske biprodukter og sammensatte produkter

text:
               KOMMISSIONENS GENNEMFØRELSESFORORDNING (EU) …/…

               af 7.11.2019

               om procedurer på grænsekontrolsteder med henblik på de kompetente myndigheders koordinerede gennemførelse af en skærpet offentlig kontrol af animalske produkter, avlsmateriale, animalske biprodukter og sammensatte produkter

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol)
                  1
               , særlig artikel 65, stk. 6, og

               ud fra følgende betragtninger:

               (1)I henhold til forordning (EU) 2017/625 skal visse kategorier af dyr og varer systematisk kontrolleres på grænsekontrolsteder, inden de føres ind i Unionen.

               (2)Det følger af artikel 65, stk. 4, i forordning (EU) 2017/625, at i tilfælde af mistanke om svigagtig eller vildledende adfærd hos en operatør, eller i tilfælde af alvorlige eller gentagne overtrædelser af de regler, der er omhandlet i artikel 1, stk. 2, i nævnte forordning, bør den offentlige kontrol af sendinger med samme anvendelse eller oprindelse, som de kompetente myndigheder gennemfører på grænsekontrolstederne, skærpes. I henhold til artikel 65, stk. 5, i forordning (EU) 2017/625 skal de kompetente myndigheders beslutning om at gennemføre en sådan skærpet kontrol meddeles Kommissionen og medlemsstaterne via det informationsstyringssystem vedrørende offentlig kontrol (IMSOC), der er omhandlet i artikel 131 i nævnte forordning.

               (3)For at sikre en harmoniseret tilgang til den koordinerede gennemførelse af en skærpet offentlig kontrol af visse varer, der indføres til Unionen, bør der fastlægges detaljerede procedurer for den koordinerede gennemførelse af denne kontrol, herunder regler om IMSOC's rolle i denne henseende. Af praktiske årsager bør den koordinerede gennemførelse af skærpet kontrol ved grænserne begrænses til de kategorier af sendinger, for hvilke der findes en identificerbar opført oprindelsesvirksomhed, dvs. sendinger af animalske produkter, avlsmateriale, animalske biprodukter og sammensatte produkter.

               (4)Når Kommissionen modtager meddelelser fra de kompetente myndigheder i henhold til artikel 65, stk. 5, i forordning (EU) 2017/625, bør den navnlig vurdere, om den manglende overholdelse er baseret på mistanke om svigagtig eller vildledende adfærd eller på en potentielt alvorlig eller gentagen overtrædelse af de regler, der er omhandlet i artikel 1, stk. 2, i forordning (EU) 2017/625, f.eks. markedsføring af animalske produkter, der indeholder niveauer for forurenende stoffer eller restkoncentrationer af veterinærlægemidler, som overstiger maksimalgrænseværdierne for restkoncentrationer, eller af produkter, der ikke er i overensstemmelse med Kommissionens forordning (EF) nr. 2073/2005
                  2
               .

               (5)For at mindske risikoen for svigagtig eller vildledende adfærd ved at fremvise små sendinger til offentlig kontrol bør den samlede vægt af sendinger, der er i overensstemmelse med reglerne, og som er nødvendige for at bringe den koordinerede gennemførelse af skærpet offentlig kontrol til ophør, udgøre mindst ti gange vægten af den sending, der oprindeligt udløste foranstaltningen. For at undgå en uacceptabel administrativ og finansiel byrde for de kompetente myndigheder og for operatørerne bør der imidlertid fastsættes en maksimal samlet vægt af sendinger, der er i overensstemmelse med reglerne, og som er nødvendige for at bringe den koordinerede gennemførelse af skærpet offentlig kontrol til ophør.

               (6)Hvis der for tre sendinger, der indføres til Unionen, under den koordinerede gennemførelse af skærpet offentlig kontrol påvises den samme type overtrædelse, som er angivet i meddelelsen i henhold til artikel 65, stk. 5, i forordning (EU) 2017/625, bør den koordinerede gennemførelse af skærpet offentlig kontrol opretholdes, indtil resultaterne heraf og tiltagene hos de kompetente myndigheder i de berørte tredjelande er tilfredsstillende. I så fald bør Kommissionen anmode de kompetente myndigheder i tredjelandene om at foretage de nødvendige undersøgelser og træffe de nødvendige foranstaltninger for at rette op på situationen i oprindelsesvirksomheden og rapportere tilbage til Kommissionen.

               (7)Af hensyn til kontrolsystemets effektivitet bør det være muligt for medlemsstaterne at udelukke visse sendinger fra den koordinerede gennemførelse af skærpet offentlig kontrol i tilfælde, hvor sendingerne nægtes indførsel til Unionen af andre grunde end den overtrædelse, der ligger til grund for den koordinerede skærpede offentlige kontrol.

               (8)Da forordning (EU) 2017/625 anvendes fra den 14. december 2019, bør nærværende forordning også anvendes fra denne dato.

               (9)Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

               Artikel 1
               Genstand og anvendelsesområde

               Ved denne forordning fastlægges der regler om procedurer på grænsekontrolsteder med henblik på de kompetente myndigheders koordinerede gennemførelse af en skærpet offentlig kontrol af animalske produkter, avlsmateriale, animalske biprodukter og sammensatte produkter, der indføres til Unionen med henblik på markedsføring.

               Artikel 2
               Definition

               I denne forordning forstås ved "oprindelsesvirksomhed" en oprindelsesvirksomhed i et tredjeland, herunder tredjelandsfartøjer, der er opført på lister, der er udarbejdet vedrørende eksport af animalske produkter, avlsmateriale, animalske biprodukter og sammensatte produkter til Unionen i overensstemmelse med den relevante EU-lovgivning.

               Artikel 3
               Udløsning af den koordinerede gennemførelse af den skærpede offentlige kontrol

               1.Når de kompetente myndigheder via IMSOC meddeler Kommissionen og de øvrige medlemsstater deres afgørelse i overensstemmelse med artikel 65, stk. 5, i forordning (EU) 2017/625, skal de angive oprindelsesvirksomheden, kategorien af varer, herunder deres beskrivelse og kode fra den kombinerede nomenklatur, der er indeholdt i bilag I til Rådets forordning (EØF) nr. 2658/87
                  3
               , og den overtrædelse, for hvilken der skal udføres en koordineret gennemførelse af skærpet offentlig kontrol.

               2.Når Kommissionen har modtaget den i stk. 1 omhandlede meddelelse, vurderer den, om følgende betingelser er opfyldt:

               a)Meddelelsen er baseret på mistanke om svigagtig eller vildledende adfærd eller på en potentielt alvorlig eller gentagen overtrædelse af de regler, der er omhandlet i artikel 1, stk. 2, i forordning (EU) 2017/625

               b)Meddelelsen vedrører en handling eller undladelse, som den pågældende sendings oprindelsesvirksomhed er ansvarlig for

               c)Den pågældende sending er ikke allerede omfattet af den koordinerede gennemførelse af skærpet offentlig kontrol i overensstemmelse med denne forordning og

               d)Den pågældende sending er ikke omfattet af beredskabsforanstaltninger vedtaget i henhold til artikel 53 i Europa-Parlamentets og Rådets forordning (EF) nr. 178/2002
                  4
                eller artikel 261 i forordning (EU) 2016/429
                  5
                eller af særlige foranstaltninger vedtaget i henhold til artikel 128 i forordning (EU) 2017/625 for den samme overtrædelse som anført i den meddelelse, der er omhandlet i stk. 1.

               3.Kommissionen registrerer resultatet af sin vurdering, jf. stk. 2, i IMSOC.

               4.Hvis resultatet af den i stk. 2 omhandlede vurdering viser, at de nødvendige betingelser er opfyldt, gennemfører de kompetente myndigheder på grænsekontrolstederne i alle medlemsstater en koordineret skærpet offentlig kontrol.

               Artikel 4
               Procedurer for den koordinerede gennemførelse af skærpet offentlig kontrol

               1.De kompetente myndigheder på grænsekontrolstederne i alle medlemsstater foretager den i artikel 49 i forordning (EU) 2017/625 omhandlede identitetskontrol og fysiske kontrol af hver sending, der kommer fra samme oprindelsesvirksomhed og indeholder samme kategori af varer, for den samme type overtrædelse som angivet i IMSOC i overensstemmelse med artikel 3, stk. 1.

               2.Til den kontrol, der er omhandlet i stk. 1, udvælges sendingerne på grundlag af de koder fra den kombinerede nomenklatur, der er angivet i IMSOC i overensstemmelse med artikel 3, stk. 1.

               3.Hvis disse koder ikke er specifikke nok til på korrekt vis at identificere kategorien af varer, må de kompetente myndigheder på grænsekontrolsteder kun underkaste sendinger, der er udvalgt på grundlag af disse koder, en koordineret gennemførelse af skærpet offentlig kontrol, hvis de svarer til beskrivelsen af de varer, der er angivet i overensstemmelse med artikel 3, stk. 1.

               4.De kompetente myndigheder registrerer i IMSOC årsagerne til, at en udvalgt sending ikke underkastes en koordineret gennemførelse af skærpet offentlig kontrol i overensstemmelse med stk. 3.

               Artikel 5
               Tvungen kontrol

               1.Hvis der for tre sendinger, der føres ind i Unionen, i forbindelse med den koordinerede gennemførelse af skærpet offentlig kontrol påvises samme type overtrædelse som angivet i den i artikel 3, stk. 1, omhandlede meddelelse, anmoder Kommissionen den kompetente myndighed i det tredjeland, hvor oprindelsesvirksomheden for de sendinger, der ikke opfylder kravene, er beliggende, om at:

               a)foretage de nødvendige undersøgelser med henblik på at identificere årsagerne til overtrædelserne ("tvungen kontrol")

               b)vedtage en handlingsplan for oprindelsesvirksomheden for effektivt at rette op på situationen og

               c)rapportere tilbage om de foranstaltninger, der er omhandlet i litra a) og b), herunder resultaterne af handlingsplanen.

               2.Kommissionen fører nøje tilsyn med resultaterne af den tvungne kontrol og handlingsplanen og træffer yderligere foranstaltninger, herunder foranstaltninger i overensstemmelse med artikel 53 i forordning (EF) nr. 178/2002 og artikel 127, stk. 4, i forordning (EU) 2017/625, når:

               a)den kompetente myndighed i tredjelandet ikke træffer de fornødne foranstaltninger for effektivt at rette op på situationen, eller

               b)medlemsstaternes kompetente myndigheder fortsætter med at meddele utilfredsstillende resultater af den koordinerede gennemførelse af skærpet offentlig kontrol.

               Artikel 6
               Afslutning af den koordinerede gennemførelse af skærpet offentlig kontrol

               1.Den koordinerede gennemførelse af skærpet offentlig kontrol afsluttes i følgende tilfælde:

               a)når en kompetent myndighed beslutter at trække den i artikel 3, stk. 1, omhandlede meddelelse tilbage og underretter Kommissionen og de andre medlemsstater herom via IMSOC med angivelse af begrundelserne for deres beslutning, eller

               b)når følgende betingelser er opfyldt:

               i)de kompetente myndigheder for medlemsstaternes grænsekontrolsteder har i IMSOC registreret en uafbrudt sekvens af mindst 10 tilfredsstillende resultater i forbindelse med den koordinerede gennemførelse af skærpet offentlig kontrol, og

               ii)den samlede vægt af de i nr. i) omhandlede sendinger når mindst 10 gange vægten af den sending, som den i artikel 3, stk. 1, omhandlede meddelelse vedrører, dog højst en nettovægt på 300 ton.

               2. Hvis Kommissionen imidlertid har anmodet om en tvungen kontrol i overensstemmelse med artikel 5, stk. 1, litra a), afsluttes den koordinerede gennemførelse af skærpet offentlig kontrol, når:

               a)de kompetente myndigheder for medlemsstaternes grænsekontrolsteder i IMSOC har registreret en uafbrudt sekvens af mindst 30 tilfredsstillende resultater i forbindelse med den skærpede offentlige kontrol og

               b)den kompetente myndighed i tredjelandet har vedtaget en tilfredsstillende handlingsplan i overensstemmelse med artikel 5, stk. 1, litra b).

               Artikel 7
               Omkostningerne ved den koordinerede gennemførelse af skærpet offentlig kontrol

               Omkostningerne ved den koordinerede gennemførelse af skærpet offentlig kontrol afholdes af den operatør, der er ansvarlig for de sendinger, der underkastes denne kontrol.

               Artikel 8
               Sendinger, der er udelukket fra den koordinerede gennemførelse af skærpet offentlig kontrol

               1.
                     De kompetente myndigheder kan udelukke en sending fra den koordinerede gennemførelse af skærpet offentlig kontrol, hvis sendingens indførsel til Unionen nægtes i henhold til artikel 66, stk. 1, i forordning (EU) 2017/625 af andre grunde end den overtrædelse, som den koordinerede skærpede offentlige kontrol foretages for.

               2.
                     De kompetente myndigheder registrerer i IMSOC årsagerne til, at en sending udelukkes fra den koordinerede gennemførelse af skærpet offentlig kontrol i overensstemmelse med stk. 1.

               Artikel 9
               Ikrafttræden og anvendelse

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Det anvendes fra den 14. december 2019.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 7.11.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 95 af 7.4.2017, s. 1.

                     (2)

                        Kommissionens forordning (EF) nr. 2073/2005 af 15. november 2005 om mikrobiologiske kriterier for fødevarer (EUT L 338 af 22.12.2005, s. 1).

                     (3)

                        Rådets forordning (EØF) nr. 2658/87 af 23. juli 1987 om told- og statistiknomenklaturen og
                        Den Fælles Toldtarif (EFT L 256 7.9.1987, s. 1).

                     (4)

                        Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

                     (5)

                        Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed ("dyresundhedsloven") (EUT L 84 af 31.3.2016, s. 1).